3-jarige bewusteloos in swembad gevindArgieffoto Paramedici is Woensdagaand na ŉ huis in Elspark, Germiston, ontbied nadat ŉ driejarige bewusteloos in ŉ swembad gevind is. Shawn Herbst, woordvoerder van Netcare 911, het gesê paramedici is omstreeks 18:43 ontbied. “ŉ Familielid het die seuntjie in die swembad gesien en onmiddellik ingespring om die kind te red.” Volgens Herbst het paramedici die kind ondersoek en het hy sy bewussyn herwin en normaal begin asemhaal. Paramedici het die kind na ŉ nabygeleë hospitaal gehaas vir verdere behandeling. Die presiese omstandighede rakende die voorval is nie duidelik nie en word ondersoek.